stanford-oval/wikipedia huggingface dataset:
S/S Savonia

S/S Savonia oli suomalainen rahtihöyrylaiva, joka valmistui 1890 C S Swan & Hunterin telakalta Newcastlessa Englannissa, alun perin nimellä S/S Arundo. Laiva oli Gustaf Thordénin omistuksessa vuodesta 1924 alkaen, jolloin se sai Savonia-nimensä.
Laivan alkuperäinen tilaaja oli hollantilainen Rotterdamissa toiminut varustamo Hudig & Veder. Laiva myytiin vuonna 1906 Pietarissa toimineelle venäläiselle Northern Steamship Co Ltd -varustamolle ja sen nimeksi tuli Ivan Aseleff. Vuonna 1918 britit takavarikoivat aluksen ja alus siirtyi vuonna 1919 ranskalaiselle Rouenissa toimineelle Soc Mar & Commerciale de France -varustamolle saaden nimekseen San Massimo. Vuonna 1921 laivan osti tanskalainen varustamo Red. A/S Limfjorden, joka toimi Aalborgissa, laivan nimeksi tuli nyt Egholm. Tanskalaisvarustamo teki konkurssin vuonna 1922 ja laiva takavarikoitiin Etelä-Ranskassa. Sen osti helsinkiläinen A. K. Högström, joka lähetti merikapteeni Birger Brandtin tarkastamaan aluksen ja tuomaan sen Helsinkiin. Laiva sai vuonna 1923 nimekseen Savonia, ja vuonna 1924 sen osti Rederiaktiebolaget Suomi — Laivanvarustajaosakeyhtiö Suomi -varustamo, jossa Gustaf Thordén oli osakkaana. Thordénin omistuksessa Savonia oli aina siihen saakka, kunnes se vietiin toukokuussa 1956 romutettavaksi Emdeniin Länsi-Saksaan. Laivan salonki säilytettiin ja siirrettiin Thordénin omistaman Uddevallavarvetin telakan pääkonttoriin. Nykyisin salonki on esillä Uddevallan Sjömanshusmuseetin tiloissa.ref name=aanimeri/>
Laivan pituus oli 82,40 metriä, leveys 11,40 metriä ja syväys 5,10 metriä. Laivan bruttovetoisuus oli 1 820 tonnia, nettovetoisuus 1 001 tonnia ja kuollut paino 2 700 tonnia.  Laivan voimanlähteenä oli 900 hevosvoiman trippelihöyrykone.
Autiolampi (Joutsa)

| Autiolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°44′01″N, 26°25′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskujoki:  Levänjoki Suonteeseen 
Järvinumero:  14.851.1.025
Mittaustietoja
Pinnankorkeus:  95,2 m  
Pituus:  540 m  
Leveys:  400 m  
Rantaviiva:  1,515 km  
Pinta-ala:  14,287 ha  
Saaria:  ei saaria 
 fiAutiolampi 
Autiolampi  on Keski-Suomessa Joutsassa  Mankin lähellä sijaitseva lampi.
Maantietoa

Lampi on 540 metriä pitkä, 400 metriä leveä, ja sen pinta-ala on 14,3 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Ylä-Suonteen lähialueeseen (14.851) se kuuluu. Lammen vedenpinnan korkeus on 95,2 metriä mpy.
Salvador Cabañas

Salvador Cabañas
Salvador Cabañas Ortega (s. 5. elokuuta 1980 Asunción, Paraguay) on paraguaylainen jalkapalloilija. Cabañas pelaa hyökkääjänä.
Cabañas aloitti peliuransa kotimaansa Club 12 de Octubressa. Hän kävi pelaamassa välillä myös Audax Club Sportivo Italianossa Chilessä ja siirtyi Jaguares de Chiapasiin Meksikoon vuonna 2003. Vuoden 2006 ensimmäisellä puoliskolla (Clausura 2006) hän voitti Meksikon liigan maalikuninkuuden. Vuoden 2003 Aperturalla hän oli tehnyt viisi maalia 18 ottelussa, 2004 Clausuralla 15 maalia 20 ottelussa sekä 2004 Aperturalla kahdeksan maalia 16 ottelussa. Vuonna 2006 hän siirtyi Meksikon pääsarjaan Club Américaan.
Cabañaksen ensimmäinen maaottelu oli 1. kesäkuuta 2004 Boliviaa vastaan. Vuonna 1999 hän oli mukana nuorten MM-kisoissa ja valittiin vuoden 2006 MM-kisoihin. Näissä kisoissa Cabañas ei kuitenkaan päässyt pelaamaan. Cabañas on pelannut 44 maaottelua, joissa on tehnyt 10 maalia (tilanne 26. tammikuuta 2010).
Cabañasia ammuttiin päähän baarissa Méxicossa 25. tammikuuta 2010. Hän oli lääkäreiden mukaan vakaassa, mutta kriittisessä tilassa. Lääkärit eivät poistaneet luotia, sillä he epäilivät, että se huonontaisi Cabañasin tilaa. Cabanas toipui ampumatapauksesta ja vuoden päästä ampumisesta hän harjoitteli ensimmäistä kertaa paraguaylaisen Club Libertad -joukkueen harjoituksissa.
Seurat

1998–1999 12 De Octubre
1999 Guarani
2000 12 De Octubre
2001–2003 Audax Italiano
2003–2006 Jaguares
2006–2010 Club América
2011– Club Libertad
Auttiköngäs

Auttiköngäs
Auttiköngäs on louhikkoputous Rovaniemen kaakkoisosassa Lapin maakunnassa 70 kilometriä Rovaniemen keskustasta itäkaakkoon. Sen korkeus on 16 metriä, korkein porras 16 metriä ja pituus 50 metriä. Keskimääräinen virtaama on 5,2 kuutiometriä sekunnissa.
Vesistösuhteet

Toinen jakovaihe: Auttijoen valuma-alue (65.26)
Ensimmäinen jakovaihe: Keski-Kemijoen alue (65.2)
Päävesistö: Kemijoki (65)
Aiheesta muualla

Kuvia tai muita tiedostoja aiheesta Auttiköngäs Wikimedia Commonsissa
Sakari Pälsi : Auttiköngäs, Suomen Kuvalehti, 28.07.1923, nro 30, s. 10, Kansalliskirjaston digitaaliset aineistot
Autiojärvi

| Autiojärvi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°50′22″N, 24°11′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Vähä-Kokkaseen 
Järvinumero:  35.463.1.023
Mittaustietoja
Pinnankorkeus:  189,6 m  
Rantaviiva:  1,166 km  
Pinta-ala:  5,953 ha  
Saaria:  ei saaria 
 fiAutiojärvi 
Autiojärvi  on Etelä-Pohjanmaalla Soinissa Mäkelänkylän lähellä sijaitseva järvi.
Maantietoa

Järven pinta-ala on 6,0 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Järven vedenpinnan korkeus on 189,6 metriä mpy.
SBS Blues

| SBS Blues |
| --- | --- |

Perustettu:  2016
Lakkautettu:  2018
Paikkakunta:  Helsinki
Kotihalli:  Campo Center
– Kapasiteetti:  150
Värit:                
Omistaja:  SBS Blues ry
Miesten sarjataso:  II-divisioona
Naisten sarjataso:  II-divisioona
Kotisivut:  http://www.sbsblues.fi
SBS Blues oli helsinkiläinen salibandyseura, joka perustettiin huhtikuussa 2016.  Seura fuusioitui HIFK:n salibandyjaoston kanssa keväällä 2018, siten että Blues siirtyi HIFK:on alaisuuteen.
Salemin kirkko

| Salemin kirkko Salem kyrka |
| --- | --- |

Sijainti:  Salemin kunta
Kirkkokunta:  Ruotsin kirkko
Hiippakunta:  Strängnäsin hiippakunta
Seurakunta:  Salemin seurakunta
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Salemin kirkko on Ruotsissa Salemin kunnassa sijaitseva kirkkorakennus.
Rakennustyöt aloitettiin 1100-luvulla. Siltä ajalta ovat kirkon torni ja osa runkohuoneen pohjoisseinästä. Vanhin kivikirkko oli pieni ja sillä on mahdollisesti ollut puinen edeltäjä, vaikkei siitä olekaan todisteita. 1200-luvulla rakennettiin sakaristo, seuraavien vuosisatojen aikana laajennettiin runkohuonetta. 1400-luvulla rakennettiin tiiliholvi.
Kirkon alttari, jonka yläpuolella saarnastuoli
Kirkon kastemalja on punaharmaata hiekkakiveä ja peräisin 1100-luvulta. Krusifiksi on tehty 1200-luvulla. Alttarikaapin valmistivat luultavasti Hermen Rode ja Johannes Stenrat Lyypekissä 1480-luvulla, ja seurakunta lahjoitti sen vuonna 1872 museoon. Kirkossa on harvinainen alttrisaarnastuoli; jossa saarnastuoli on alttrin yläpuolella.Se on rakennettu kirkkoon 1809 tehdyn korjauksen yhteydessä.
Kirkkomaa toimi hautauspaikkana 1900-luvun alkuun asti, jolloin perustettiin uusi Säbyhyn.
Salemin ensimmäinen kirkko on ollut puukirkko ja Pyhän Botvidin legendan mukaan pyhitetty Pyhän Albanin muistolle. Botvid haudattiin legendan mukaan tähän kirkkoon, josta hänen arkkunsa siirrettiin 1129 valmistuneeseen Botkyrkan kirkkoon.
Aiheesta muualla

Wikimedia Commonsissa on kuvia tai muita tiedostoja aiheesta .
Bebyggelseregistret (ruotsiksi)
Kirkon esittely seurakunnan sivuilla (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Salems kyrka
Käännös suomeksi
Sanaz Marand

| Sanaz Marand |
| --- | --- |

Henkilötiedot
Syntynyt: 21. kesäkuuta 1988 (ikä 36)
Kansalaisuus:   Yhdysvallat
Tennispelaaja
Kätisyys:  vasen
Kaksinpeli
Paras sijoitus:  253. (15.9.2014)
Aiheesta muualla
ITF
WTA
Sanaz Marand (s. 21. kesäkuuta 1988) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 253 syyskuussa 2014. Hän on voittanut urallaan yhden ITF-turnauksen kaksinpelissä.
Marand pelasi WTA-turnauksen pääsarjassa ensimmäisen kerran Quebecissa syyskuussa 2014. Hän hävisi ensimmäisellä kierroksella Sesil Karatantševalle kolmessa erässä.
Aiheesta muualla

Sanaz Marand WTA:n sivuilla (englanniksi)
Sanaz Marand ITF:n sivuilla (englanniksi)
Autiokirkko

Petäjäveden vanha kirkko on valmistunut vuonna 1764 ja jäänyt pois aktiivikäytöstä 1879. Se hyväksyttiin vuonna 1994 Unescon maailmanperintöluetteloon. Kirkko on auki kesäisin ja siellä järjestetään muun muassa konsertteja ja vihkimisiä.
Isonkyrön vanhan kirkon kalkkimaalaukset tehtiin 1560-luvulla, peitettiin vuonna 1666 ja otettiin takaisin näkyviin vuonna 1885. Maalauksia on sen jälkeen restauroitu useaan otteeseen.
Autiokirkko on säännöllisestä jumalanpalvelukäytöstä pois jäänyt kirkkorakennus, joka ei ole enää varsinainen seurakuntakirkko. Autiokirkkoihin kuuluvat myös monet kyläkirkot ja ulkosaariston pienet kappelit sekä entisten ruukkiyhteisöjen kirkot, jotka ruukkiseurakuntien lakkauttamisen jälkeen kuuluvat ruukinkartanoiden historialliseen ympäristöön.
Autiokirkot Suomessa

Kirkot jäivät usein autiokirkoiksi nykyajan mukavuuksilla, kuten lämmityksellä, varustettujen ja ennen kaikkea tilavampien uusien kirkkojen rakentamisen myötä. Koska purkamiselta säästyneisiin, mutta käytöstä hylättyihin puukirkkoihin ei ole lisätty lämmityslaitteita, niiden sisätilat ovat säilyneet alkuperäisessä asussa. Kirkonrakentajien tekemät usein taidokkaat rakenteet ja yksityiskohdat ovat näkyvissä. Suurin osa autiokirkoista on seurakuntien omistuksessa. Joitakin autiokirkkoja käytetään kesäkirkkoina ja erityisesti vihkikirkkoina, ja useat ovat kesäisin auki tutustumista varten. Joissakin autiokirkoissa pidetään myös jouluaamun jumalanpalvelus.
Ympäristöministeriön ja museoviraston ylläpitämällä sivustolla on lueteltu 39 suomalaista autiokirkkoa. Keskiaikaisia autiokirkkoja on seitsemän, joista Sipoossa ja Keminmaalla keskiaikainen kivikirkko ja uudempi kirkko sijaitsevat samassa avoimessa kulttuurimaisemassa sen historiallisina maamerkkeinä. Tunnettu on myös tuhopolton jälkeen kunnostettu Tyrvään Pyhän Olavin kirkko. Tunnetuimpia puisia autiokirkkoja ovat Pyhämaan uhrikirkko Uudessakaupungissa, Paltaniemen kuvakirkko Kajaanissa, Unescon maailmanperintöluettelon otettu Petäjäveden vanha kirkko ja ”kristikansan suurin puukirkko” Kerimäellä Savonlinnassa.
Autiokirkot on kulttuurihistoriallisista syistä vapautettu kiinteistöverosta. Verohallinnon julkaisema luettelo autiokirkoista on tyhjentävä ja sisältää 40 kirkkoa.
Luettelo suomalaisista autiokirkoista

Luettelossa on verohallinnon määrittelemät 40 kirkkoa.
| 0 | 1 | 2 |
| --- | --- | --- |
|  Keskiaikaiset kivikirkot Hattulan Pyhän Ristin kirkko  Isonkyrön vanha kirkko  Keminmaan vanha kirkko  Messukylän vanha kirkko Tampereella  Sastamalan kirkko  Sipoon vanha kirkko  Tyrvään Pyhän Olavin kirkko Sastamalassa  |  Puukirkot 1600-luvun kirkot Lopen vanha kirkko  Pyhämaan uhrikirkko Uudessakaupungissa  Sodankylän vanha kirkko  Tervolan vanha kirkko  Uudenkaupungin vanha kirkko 1700-luvun kirkot Paltaniemen vanha kirkko Kajaanissa  Ulrika Eleonoran kirkko Kristiinankaupungissa  Keuruun vanha kirkko  Petäjäveden vanha kirkko  Pihlajaveden vanha kirkko Keuruulla  Västanfjärdin vanha kirkko  Nötön saaristokirkko Paraisilla  Pielpajärven erämaakirkko Inarissa 1800-luvun kirkot Haapasaaren kirkko Kotkan Haapasaaressa  Harjavallan vanha kirkko  Irjanteen kyläkirkko Eurajoella  Juankosken vanha kirkko Kuopiossa  Jurmon saaristokirkko Paraisilla  Maakallan kirkko Kalajoella  Kerimäen kirkko Savonlinnassa  Kolarin vanha kirkko  Kärkölän kyläkirkko Lohjan Pusulassa  Luhangan vanha kirkko  Pomarkun vanha kirkko  Tankarin saaristokappeli Kokkolassa  Tervolan iso kirkko  Untamalan kyläkirkko Laitilassa  |  Muut kirkot Ruukinkirkot Ruukinkirkot ovat yksityisomistuksessa lukuun ottamatta Teijon kirkkoa, joka on vuodesta 2010 lähtien kuulunut Salon seurakunnalle. Fagervikin kirkko Inkoossa  Kosken kirkko Perniössä, Salossa  Teijon kirkko Perniössä, Salossa  Orisbergin kirkko Isossakyrössä Ulkomuseoiden kirkot Kirkot on siirretty alkuperäiseltä sijaintipaikaltaan. Karunan vanha kirkko Helsingin Seurasaaressa  Turkansaaren kirkko Oulussa Hospitaalikirkko Spitaalihospitaalin kirkko kuuluu Metsähallituksen luontopalveluille. Seilin kirkko Nauvossa, Paraisilla  |
SBS TV

| SBS TV |
| --- | --- |

Lähetykset alkoivat:  9. joulukuuta 1991
Omistaja:  Seoul Broadcasting System
Tunnuslause:  Together, We Make Delight
Maa:   Korean tasavalta
Näkyvyysalue:  Valtakunnallinen
Pääkonttori:  Soul
Kotisivu:  tv.sbs.co.kr
Infobox OKNimi-testi OK: 
SBS TV on eteläkorealainen kaupallinen televisiokanava, joka perustettiin 9. joulukuuta 1991. SBS TV on Seoul Broadcasting Systemin omistuksessa.
Bakary Koné

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Bakary Koné
Syntymäaika: 27. huhtikuuta 1988 (ikä 36)
Syntymäpaikka: Ouagadougou, Burkina Faso
Pelipaikka: keskuspuolustaja
Pituus: 188 senttimetriä
Seura
Seura: Málaga
Pelinumero: –
Junioriseurat
2002–2004: CFTPK Abidjan
2004–2005: Étoile Filante
Seurat
| Vuodet | Seura | O | (M) |
| 2005–2006 | Étoile Filante | 37 | (1) |
| 2006–2008 | Guingamp II | 25 | (1) |
| 2006–2011 | Guingamp | 112 | (5) |
| 2011–2016 | Lyon | 89 | (6) |
| 2016– | Málaga | 0 | (0) |
Maajoukkue
| 2007– | Burkina Faso | 52 | (0) |
 Seurajoukkueuran tilastot kattavat vain kansalliset sarjat, päivitetty 2. heinäkuuta 2016.  Maajoukkueuran tilastot päivitetty 2. heinäkuuta 2016.
Bakary Koné (s. 27. huhtikuuta 1988 Ouagadougou, Burkina Faso) on burkinalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskuspuolustaja.
Seurajoukkueura

Koné siirtyi kotimaastaan Ranskaan vuonna 2006 ja teki sopimuksen Guingampin kanssa. Ensimmäiset kaksi kautta hän vietti pääosin seuran reservijoukkueessa, mutta pelasi myös satunnaisesti edustusjoukkueessa. Kolmannella kaudella 2008–2009 hän onnistui vakiinnuttamaan pelipaikkansa edustusmiehistön avauskokoonpanossa ja pelasi kauden aikana lopulta 32 ottelua.
11. elokuuta 2011 Koné siirtyi Olympique Lyonnaisiin 2 miljoonan euron siirtokorvauksella. Hän teki joukkueen kanssa viisivuotisen sopimuksen. Ensimmäisen maalinsa uudessa joukkueessaan Koné teki 24. elokuuta 2011 Mestarien liigan pudotuskierroksella venäläistä Rubin Kazania vastaan.
Aiheesta muualla

Bakary Konén tilastot National Football Teams -sivustolla (englanniksi)
Rydzyna

| Rydzyna |
| --- | --- |
 Kaupungintalo ja rokokomonumentti, joka rakennettiin vuonna 1761, vuoden 1709 ruttoepidemian muistoksi.
 lippu:  vaakuna
 Rydzyna
 Koordinaatit: 51°47′13″N, 16°40′01″E 
Valtio:   Puola
Voivodikunta:  Iso-Puola
Hallinto:  
 – Kaupunginjohtaja:  Kornel Kajetan Malcherek
Pinta-ala:  
 – Kokonaispinta-ala:  2,2 km²
Väkiluku (2019):  2 897
 – Väestötiheys:  1 316,8 as./km²
Aikavyöhyke:  UTC+1
 – Kesäaika:  UTC+2
Postinumero:  64-130
Suuntanumero(t):  +48 65
 
 www.rydzyna.pl 
Infobox OKVirheellinen NIMI-arvo: 
Rydzyna on kaupunki Ison-Puolan voivodikunnassa Länsi-Puolassa. Se sijaitsee lähellä Lesznoa ja noin 88 kilometriä Poznańista etelään. Kaupungissa asui vuoden 2019 arvion mukaan 2 897 asukasta. Rydzyna oli Puolan kuningas Stanisław Leszczyńskin asuinpaikka. Rydzynan historiallisesti tärkein alue on 1400-luvun alussa rakennettu Rydzynan linna. Kauppatorin ympärillä sijaitsevat myös vanha kaupungintalo ja barokkikirkko, jotka rakennettiin 1800-luvulla.
Valokuvia

Rydzynan kauppatori huhtikuussa 2005
Rydzynan linna
Linnan ympäristöä
Historiallinen 1800-luvun tuulimylly "Józef" Rydzynassa
Entinen evankelinen kirkko, nykyisin konserttisali
Pyhän Stanislausin kirkko
Aiheesta muualla

Kuvia tai muita tiedostoja aiheesta Rydzyna Wikimedia Commonsissa
Sara Jane Moore

Sara Jane Moore (s. 15. helmikuuta 1930) on yhdysvaltalainen nainen, joka yritti ampua presidentti Gerald Fordin vuonna 1975. Moore tuomittiin elinkautiseen vankeusrangaistukseen, josta hän pääsi ehdonalaiseen 32 vuoden päästä joulukuussa 2007.
Moore oli ollut tekemisissä vasemmistoradikaalien kanssa, ja hän uskoi presidentin murhan aloittavan vallankumouksen. Hän oli ollut kirjanpitäjänä People In Need -ruokajakelussa, joka perustettiin Patty Hearstin kidnapanneen Symbioottinen vapautusarmeija -terroristijärjestön vaatimuksesta. Hän oli myös FBI:n ilmiantaja. Juuri ennen murhayritystä Yhdysvaltain salainen palvelu takavarikoi Moorelta .45-kaliiperin revolverin, jolloin Moore osti uuden aseen.
Tilanne noin sekunti ampumisen jälkeen.
Moore yritti ampua presidenttiä St Francis Hotellin edessä San Franciscossa 22. syyskuuta 1975, eli 17 päivää sen jälkeen, kun Charles Mansonin seuraaja Lynette Fromme oli yrittänyt tappaa Fordin Sacramentossa. Moore seisoi väkijoukossa noin 12 metrin päässä presidentistä ja laukaisi .38-kaliiperisen revolverin tätä kohti. Mooren vieressä seisonut entinen sotilas Oliver W. Sipple sai kuitenkin tönäistyä hänen kättään, jolloin luoti osui hotellin seinään. Yksi henkilö loukkaantui lievästi rakennuksesta kimmonneesta luodista.
Puolustusasianajajat olisivat halunneet vedota mielenterveysongelmiin, mutta Moore tunnusti syyllisyytensä, ja hänet tuomittiin elinkautiseen vankeusrangaistukseen. Vuonna 1979 Moore karkasi vankilasta, mutta hänet saatiin kiinni muutamassa tunnissa ja siirrettiin liittovaltion vankilaan.
Koska Moore oli suorittanut tuomiostaan 30 vuotta, käyttäytynyt hyvin eikä häntä pidetty uhkana muille, liittovaltion silloisten sääntöjen mukaisesti hän pääsi ehdonalaiseen vapauteen. Moore pääsi vankilasta 31. joulukuuta 2007, noin vuosi presidentti Fordin kuoleman jälkeen. Toukokuussa 2009 hän antoi televisiohaastattelun The Today Show:lle. Hän kertoi katuvansa tekoaan.
Sara Jane Moore ja Lynette Fromme ovat ainoat naiset, jotka ovat yrittäneet tappaa Yhdysvaltain presidentin.
Salemin piiri

| Salemin piiri |
| --- | --- |
 Salemin kirkko
 fiSalemin piiri 
 59°13′N, 17°46′E 
Valtio:   Ruotsi
Maakunta:  Södermanland
Lääni:  Tukholman lääni
Kunta:  Salemin kunta
Piirikoodi:  212072
Väestö
Väkiluku (2022):  17 316 
Salemin piiri (ruots. Salems distrikt) sijaitsee Ruotsissa Salemin kunnassa. Piiri kattaa koko kunnan, ja sen väkiluku on 17 316  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Sara Ilveskorpi

| Sara Ilveskorpi> Henkilötiedot |
| --- | --- |
Syntynyt: 1970 (ikä 53–54)
Kansalaisuus:  Suomi
Ammatti:  kuvataiteilija
Aiheesta muualla
Kotisivut
Sara Ilveskorpi (s. 1970) on suomalainen kuvataiteilija. Hän on suorittanut valokuvauksen sekä metalli- ja lasitekniikoiden opintoja, mutta hänellä on myös puutarhurin ammattitutkinto. Hän on luonut installaatioita, videoteoksia ja taidegrafiikkaa. Ilveskorpi vastasi vuonna 2015 Kemiönsaaren performanssiworkshopista Moving in Kimito, jonka pohjalta muodostettu yhteisötaide- ja performanssiryhmä jatkoi toimintaansa. Vuonna 2016 hän tuotti Varsinais-Suomen taidetoimikunnan ja Saaren kartanon residenssin isännöimmässä yhteisötaiteen "VASTAAN+OTTO"-triennallissa Kemiönsaaren osuuden. Vuonna 2017 Ilveskorpi toimi Kaarinan kaupungin yhteisötaiteilijana.
Sanaton ikävä

| Sanaton ikävä Joel Hallikainen |
| --- | --- | --- |

Studioalbumin tiedot
 Julkaistu: 2009
 Formaatti: CD-levy
 Kesto: 47.00
 Levy-yhtiö: Suomi-Solistit
Joel Hallikainen muut julkaisut
| Kauneimmat joululaulut 2008 | Sanaton ikävä 2009 | Gospel – Parhaat 2010 |
Sanaton ikävä on suomalaisen Joel Hallikaisen studioalbumi vuodelta 2009.
Kappaleet

Kyyneleet kappelissa – 3.30
Uskon voima – 3.58
Haltuus annan sydämein – 3.44
Pettymys – 4.04
Aarre – 3.38
Kaksi loppuun palanutta – 2.50
Unelma rakkaudesta – 3.35
Särkyneen sanat – 2.39
Rakkaus on lahja – 4.08
Hymni – 2.47
Yksi ainoa rakkaus – 3.11
Loistakoon liekki – 3.28
Sotalapsen laulu - Niin sen muistan – 5.24
Sara Killinen

Sara Killinen verryttelemässä Oskari Lahtisen kanssa nuorten olympialaisissa 2018 Argentiinassa.
Sara Sofia Killinen (s. 9. huhtikuuta 2001 Lapua) on suomalainen moukarinheittäjä. Hän edustaa Esbo IF:ää ja on pituudeltaan 181 cm. Häntä valmensi aiemmin Ilari Huttula ja vuodesta 2020 Andrew Dubs. Vuoteen 2022 asti hän edusti Lapuan Virkiää. Hän opiskelee Virginia Techin yliopistossa.
Killinen saavutti Győrin alle 18-vuotiaiden EM-kilpailuissa 2018 hopeaa tuloksella 69,52, mikä on hänen ennätyksensä kolmikiloisella moukarilla. Saman vuoden Buenos Airesin nuorten olympialaisissa hän sijoittui yhteistuloksissa viidenneksi oltuaan ensimmäisessä kilpailussa kolmas ja toisessa kymmenes. Boråsin alle 20-vuotiaiden EM-kilpailuissa 2019 hän heitti karsinnassa pisimmälle, mutta jäi loppukilpailussa ilman tulosta. Hän karsiutui loppukilpailusta Tallinnan alle 23-vuotiaiden EM-kilpailuissa 2021. Hän jäi karsinnassa ilman tulosta Münchenin EM-kilpailuissa 2022.
Killinen on saavuttanut Kalevan kisoissa pronssia 2022.
Kesäkuussa 2022 Killinen ylitti ensimmäisen kerran 70 metriä sijoittuessaan Yhdysvaltain yliopistomestaruuskilpailuissa neljänneksi tuloksella 71,02.
Killinen valittiin edustamaan Suomea Espoon alle 23-vuotiaiden EM-kilpailuissa 2023. Hän ei kuitenkaan kyennyt EM-kisoissa kilpailemaan nilkkavamman vuoksi, vaan joutui jättäytymään pois.
Killisen nimissä on painonheiton (9,07 kg) naisten Suomen ennätys 22,66, minkä hän heitti hallikilpailussa Kentuckyn Louisvillessä helmikuussa 2023.
Sara Killisen pikkusisko Taru Killinen kilpailee myös moukarinheitossa ja on Suomen-mestari nuorten sarjoissa.
Sanat eivät riitä kertomaan

| ”Sanat eivät riitä kertomaan” Pasi Kaunisto |
| --- | --- | --- |

Singlen tiedot
 Äänitetty : 18. elokuuta 1969
 Julkaistu: 1969
 Tyylilaji: iskelmä
 Kesto: 02.48
 Levy-yhtiö: Decca
”Sanat eivät riitä kertomaan” on Toivo Kärjen säveltämä ja Juha Vainion sanoittama suomalainen kappale, jonka Pasi Kaunisto levytti vuonna 1969 voitettuaan kappaleella Syksyn sävel -laulukilpailun. Kappale on Kauniston tunnetuimpia. Se on usealla hänen kokoelma-albumillaan, ja Kauniston 20 suosikkia -sarjan yksi albumeista on nimetty kappaleen mukaan. Kappale julkaistiin 1969 singlenä, ja sen b-puolella on ”Jos mä laulaja oisin”, joka on myös Vainion ja Kärjen yhteinen kappale.
Kappale alkaa introlla, jonka jälkeen tulee B-osa eli kertosäkeistö. Laulu on intron jälkeen rakenteeltaan muotoa BABAB eli ensimmäisen B-osan jälkeen tulee A- ja B-osat, minkä jälkeen A- ja B-osat toistetaan. Kappale päättyy hidastuen ilman häivytystä.
Kappaleet

Sanat eivät riitä kertomaan – 2.48 (säv. ja sov. Toivo Kärki, san. Juha Vainio, orkesterin johtajana Nacke Johansson)
Jos mä laulaja oisin – 2.31 (säv. Karl Stein, san. Juha Vainio, Toivo Kärki, orkesterin johtajana Jaakko Borg)